open-index/open-wikipedia-markdown huggingface dataset:
Crème fraîche

μικρογραφία|Crème fraîche και σάλτσα τσίλι.
[μικρογραφία|[Ξινόκρεμα.]]
Η **crème fraîche** είναι μια πλούσια κρέμα με ελαφρώς πικάντικη γεύση και βελούδινη υφή. Παραδοσιακά παράγεται με την προσθήκη βακτηριακής καλλιέργειας σε κρέμα γάλακτος, η οποία πήζει και αναπτύσσει την ιδιαίτερη γεύση της. Σε αντίθεση με την ξινόκρεμα, η crème fraîche έχει υψηλότερη περιεκτικότητα σε λιπαρά και μπορεί να ζεσταθεί χωρίς να πήξει, καθιστώντας την κατάλληλη τόσο για γλυκά όσο και για αλμυρά πιάτα.

Η crème fraîche έχει υψηλή περιεκτικότητα σε λιπαρά, συνήθως περίπου 30-45%, με ένα μεγάλο μέρος να είναι κορεσμένα λιπαρά. Από άποψη θρεπτικής αξίας, μπορεί να αποτελεί πηγή βιταμινών Α και Β12, καθώς και ασβεστίου. Ορισμένα είδη crème fraîche, ιδιαίτερα εκείνα που παρασκευάζονται με ζωντανές καλλιέργειες, μπορούν να αποτελέσουν πηγή προβιοτικών, τα οποία είναι ευεργετικά για την υγεία του εντέρου. 

Η crème fraîche παράγεται μέσω της ζύμωσης της κρέμας γάλακτος, μιας διαδικασίας όπου τα βακτήρια μετατρέπουν τη λακτόζη σε γαλακτικό οξύ. Αυτό το γαλακτικό οξύ είναι που δίνει στην crème fraîche τη χαρακτηριστική πικάντικη γεύση και την κρεμώδη υφή της. Ενώ ορισμένες εμπορικές εκδοχές χρησιμοποιούν μια καλλιέργεια εκκίνησης (όπως το βουτυρόγαλα) για την έναρξη της ζύμωσης, πολλές παραδοσιακές μέθοδοι βασίζονται στα φυσικά υπάρχοντα βακτήρια στην ακατέργαστη κρέμα γάλακτος.

## Crème fraîche και ξινόκρεμα
H crème fraîche και η ξινόκρεμα είναι και τα δύο προϊόντα που προέρχονται από προσθήκη βακτηριακής καλλιέργειας σε κρέμα γάλακτος, αλλά διαφέρουν ως προς την περιεκτικότητα σε λιπαρά, την οξύτητα και την υφή. Η crème fraîche έχει υψηλότερη περιεκτικότητα σε λιπαρά (περίπου 30%) από την ξινόκρεμα (περίπου 20%), καθιστώντας την πιο πλούσια και πιο πηχτή. Η crème fraîche είναι επίσης λιγότερο πικάντικη από την ξινή κρέμα, με μια πιο διακριτική, ελαφρώς ξηρή γεύση.

Και οι δύο κρέμες μπορούν να χρησιμοποιηθούν με παρόμοιους τρόπους, όπως σε ντιπ, σάλτσες, σούπες και ως επικάλυψη για διάφορα πιάτα. Το γεγονός ότι η crème fraîche αντέχει σε υψηλότερες θερμοκρασίες χωρίς να πήζει την καθιστά καλή επιλογή για μαγείρεμα σε ζεστά πιάτα. Η ξινόκρεμα προτιμάται συχνά για την οξύτητά της σε αλμυρά πιάτα όπως τάκος, μπουρίτος και τσίλι.

## Παραπομπές


Κατηγορία:Γαλακτοκομικά προϊόντα
Ολιβένθα

Η **Ολιβένθα** *([[ισπανικά]]:Olivenza και [[πορτογαλικά]]:Olivença)*,  είναι μια πόλη στη νοτιοδυτική Ισπανία, κοντά στα σύνορα Ισπανίας–Πορτογαλίας. Είναι δήμος που ανήκει στην επαρχία Μπανταχόθ και στην ευρύτερη αυτόνομη κοινότητα της Εστρεμαδούρα.

Η πόλη Ολιβένθα βρισκόταν υπό πορτογαλική κυριαρχία από το 1297 (Συνθήκη του Αλκάνικες) έως το 1801, όταν καταλήφθηκε από την Ισπανία κατά τη διάρκεια του Πολέμου των Πορτοκαλιών και παραχωρήθηκε εκείνο το έτος βάσει της Συνθήκης του Μπανταχόθ. Η Ισπανία διοικεί έκτοτε την περιοχή (η οποία τώρα χωρίζεται σε δύο δήμους, την Ολιβένζα και την Τάλιγα), ενώ η Πορτογαλία επικαλείται την αυτοαναίρεση της Συνθήκης του Μπανταχόθ, καθώς και του Συνεδρίου της Βιέννης του 1815, για να διεκδικήσει την επιστροφή της περιοχής. Παρά την εδαφική διαμάχη μεταξύ Πορτογαλίας και Ισπανίας, το ζήτημα δεν έχει αποτελέσει ευαίσθητο ζήτημα στις σχέσεις μεταξύ αυτών των δύο χωρών.

Η Ολιβένθα και γειτονικές ισπανικές *(Λα Κοδοσέρα, Αλμπουρκέρκε και [[Μπαδαχόθ]])* και πορτογαλικές *(Αρρόνσες, Κάμπο Μαϊόρ, Εστρεμόζ, Πόρταλέγκρε και Έλβας*) πόλεις κατέληξαν σε συμφωνία το 2008 για τη δημιουργία ευρωπεριοχής.
## Παραπομπές
Λούλου, το ημερολόγιο μιας αμαρτωλής

Το ***Λούλου, το ημερολόγιο μιας αμαρτωλής*** (Πρωτότυπος τίτλος: *Lulu*) είναι αυστριακή αστυνομική δραματική ταινία του 1962, σε σενάριο και σκηνοθεσία του Ρολφ Θίλε. Η ταινία είναι μια διασκευή των θεατρικών έργων του Φρανκ Βέντεκιντ για τη Λούλου (*Erdgeist, 1895*) και (*Die Büchse der Pandora*, 1904). Πρωταγωνιστούν οι Νάντια Τίλλερ (ως Λούλου), ΟΕ Χάσε, Χίλντεγκαρντ Κνεφ και Μάριο Άντορφ.

Η ταινία αφηγείται την ιστορία μιας σεξουαλικά δελεαστικής νεαρής χορεύτριας που ανεβαίνει στην κοινωνία μέσα από τις σχέσεις της με πλούσιους άνδρες, αλλά αργότερα πέφτει στη φτώχεια και την πορνεία, με αποκορύφωμα τη συνάντηση με τον Τζακ «τον Αντεροβγάλτη».

Η ταινία γυρίστηκε στη Βιέννη από τις 15 Ιανουαρίου έως τις 15 Μαρτίου 1962.  Η πρεμιέρα της έγινε στις 7 Ιουνίου 1962, στον κινηματογράφο Turm-Palast στη Φρανκφούρτη. Στην Ελλάδα κυκλοφόρησε 
στις 15 Απριλίου 1963 και προβλήθηκε στους κινηματογράφους Ορφεύς και Πτι Παλαί της Αθήνας.

Το Λεξικό Ταινιών του Σαντούλ περιγράφει το έργο του Θίλε ως «[μια] βαριά, σχεδόν παράλογη εκδοχή» των έργων του Βέντεκιντ.Αλλά ο Ρόμπερτ φον Ντασανόφσκι αποδίδει τη Λούλου ως ένα από τα «λίγα αξιοσημείωτα [αυστριακά] δράματα στις αρχές της δεκαετίας του 1960».

## Παραπομπές


## Βιβλιογραφία
*

## Εξωτερικοί σύνδεσμοι
* 

Κατηγορία:Ταινίες του 1962
Κατηγορία:Αυστριακές ταινίες
Κατηγορία:Γαλλικές ταινίες της δεκαετίας 1960
Κατηγορία:Γερμανόφωνες ταινίες
Κατηγορία:Αυστριακές δραματικές ταινίες
Κατηγορία:Ταινίες βασισμένες σε θεατρικά έργα
Κατηγορία:Ταινίες γυρισμένες στη Γερμανία
Κατηγορία:Ταινίες γυρισμένες στο Παρίσι
Κατηγορία:Ταινίες γυρισμένες στο Λονδίνο
Κατηγορία:Ταινίες τοποθετημένες στη Γερμανία
Τζορτζ Μπράουν (ποδοσφαιριστής, 1903–1948)

Ο **Τζορτζ Μπράουν** (*George Brown*, 22 Ιουνίου 1903 – 10 Ιουνίου 1948) ήταν Άγγλος διεθνής ποδοσφαιριστής που αγωνιζόταν ως επιθετικός.  Κατά τη διάρκεια της καριέρας σημείωσε τουλάχιστον 517 γκολ σε 711 επίσημους αγώνες.

## Καριέρα

Αγωνιζόταν συνήθως ως κεντρικός επιθετικός και στην πρώτη του ομάδα Χάντερσφιλντ Τάουν είχε τα καλύτερα χρόνια της καριέρας του. Τα δύο πρώτα χρόνια δεν μπόρεσε να καθιερωθεί αλλά την τρίτη έπαιξε σημαντικό ρόλο με τα γκολ του στην κατάκτηση του πρωταθλήματος στην πιο καλή περίοδο στην ιστορία του συλλόγου. Σε οκτώ σεζόν σημείωσε 159 γκολ, παραμένοντας μέχρι σήμερα πρώτος σκόρερ στην ιστορία του συλλόγου, 142 στο πρωτάθλημα σε 213 εμφανίσεις και 17 σε 16 συμμετοχές στο Κύπελλο Αγγλίας. Κατέκτησε τρία συνεχόμενα πρωταθλήματα Αγγλίας από το 1923 και ένα *Charity Shield* το 1922. Η καλύτερη χρονιά ήταν το 1926 όπου σημείωσε 35 γκολ στο πρωτάθλημα. Πουλήθηκε στην Άστον Βίλα τον Αύγουστο του 1929. Για τη Βίλα σκόραρε συνολικά 89 γκολ σε 126 αγώνες. 

Κατά τη διάρκεια της καριέρας του σκόραρε 276 γκολ σε 445 αγώνες πρωταθλήματος, μεταξύ 1921 και 1938 (από τα οποία τα 240 στην πρώτη κατηγορία), ενώ μετά  αποχώρησή του  διεύθυνε μια παμπ. Έκανε εννέα συμμετοχές με την εθνική ομάδα της Αγγλίας και εκπροσώπησε τρεις φορές τη Φούτμπολ Λιγκ.

## Τίτλοι
* FA Charity Shield: 1922
* Πρωτάθλημα Α' Κατηγορίας (3): 1923–24, 1924–25, 1925–26
* Φιναλίστ Κυπέλλου Αγγλίας: 1928

## Δείτε επίσης
* Κατάλογος ποδοσφαιριστών ανδρών με 500 ή περισσότερα γκολ 

## Παραπομπές


## Εξωτερικοί σύνδεσμοι

 

 
Κατηγορία:Άγγλοι ποδοσφαιριστές 
Κατηγορία:Ποδοσφαιριστές Εθνικής Αγγλίας 
Κατηγορία:Ποδοσφαιριστές Άστον Βίλα 
Κατηγορία:Ποδοσφαιριστές Λιντς Γιουνάιτεντ 
Κατηγορία:Ποδοσφαιριστές Χάντερσφιλντ Τάουν
Κατηγορία:Επιθετικοί ποδοσφαιριστές
Edeka

Ο **Όμιλος Edeka** είναι η μεγαλύτερη γερμανική αλυσίδα σούπερ μάρκετ από το 2017, κατέχοντας μερίδιο αγοράς 25,3%. Ιδρύθηκε το 1907 και σήμερα αποτελείται από διάφορους συνεταιρισμούς ανεξάρτητων σούπερ μάρκετ, όλα υπό την ομπρέλα του οργανισμού *Edeka Zentrale AG & Co KG*, με έδρα το Αμβούργο. Υπάρχουν περίπου 4.100 καταστήματα με την επωνυμία *Edeka*, που κυμαίνονται από μικρά καταστήματα έως υπεραγορές. Στις 16 Νοεμβρίου 2007, η Edeka κατέληξε σε συμφωνία με την Tengelmann για την αγορά πλειοψηφικού μεριδίου 70% στο τμήμα καταστημάτων Plus discounter της Tengelmann, το οποίο στη συνέχεια συγχωνεύτηκε με την επωνυμία Netto της Edeka. Ο όμιλος λειτουργούσε συνολικά 13.646 καταστήματα στο τέλος του 2017.

## Παραπομπές


Κατηγορία:Γερμανικές αλυσίδες σούπερ μάρκετ
Κατηγορία:Γερμανικά εμπορικά σήματα
Goethe-Zertifikat C2

Το **Goethe-Zertifikat C2: Großes Deutsches Sprachdiplom** (παλαιότερα γνωστό ως *Zeugnis über die *'Zentrale Oberstufenprüfung**') είναι πιστοποιητικό του Ινστιτούτου Γκαίτε που αποδεικνύει την υψηλού επιπέδου γνώση της γερμανικής γλώσσας.

Η *Zentrale Oberstufenprüfung* (ZOP) έχει ενσωματωθεί στο *Goethe-Zertifikat C2* από την 1η Ιανουαρίου 2012. Η ZOP κατατάσσεται στο επίπεδο C2 του Κοινού Ευρωπαϊκού Πλαισίου Αναφοράς για τις Γλώσσες (ΚΕΠΑ), το οποίο είναι το ανώτατο επίπεδο και αντιστοιχεί σε ικανότητα παρόμοια με αυτή ενός μορφωμένου φυσικού ομιλητή της γλώσσας. Οι εξεταζόμενοι πρέπει να κατανοούν απαιτητικά κείμενα και να εκφράζονται με άνεση και ευφράδεια τόσο στον προφορικό όσο και στον γραπτό λόγο.

Η κατοχή του πιστοποιητικού ZOP θεωρείται έγκυρη απόδειξη γλωσσικής επάρκειας στα γερμανικά για την εισαγωγή σε γερμανικά πανεπιστήμια ή ανώτατες σχολές (Hochschule). Επίσης, αποτελεί πολύτιμο προσόν για όσους επιθυμούν να αποδείξουν την άριστη γνώση της γλώσσας σε επαγγελματικό ή επιχειρηματικό πλαίσιο.

Η *Zentrale Oberstufenprüfung* μπορεί να χορηγηθεί μόνο σε άτομα ηλικίας τουλάχιστον 16 ετών που δεν έχουν τα γερμανικά ως μητρική γλώσσα. Ο απαιτούμενος χρόνος εκμάθησης πριν από την εξέταση εκτιμάται περίπου στις 1.000 έως 1.200 διδακτικές ώρες γερμανικής γλώσσας.

## Δείτε επίσης
* Zertifikat Deutsch
* Zertifikat Deutsch für den Beruf
* Grünes Diplom (Πιστοποιητικό για καθηγητές Γερμανικών)
* Εκπαιδευτική εφαρμογή για την προετοιμασία των εξετάσεων Γκαίτε

## Παραπομπές


## Εξωτερικοί σύνδεσμοι
* Goethe-Zertifikat C2: Großes Deutsches Sprachdiplom (GDS)

Κατηγορία:Γερμανική γλώσσα
Billa

Η **BILLA** είναι αυστριακή αλυσίδα σούπερ μάρκετ που δραστηριοποιείται στην Κεντρική, Ανατολική και Νοτιοανατολική Ευρώπη.  Η εταιρεία ιδρύθηκε από τον Karl Wlaschek το 1953. Πούλησε το πλειοψηφικό του μερίδιο στον γερμανικό όμιλο REWE το 1996.

Το 1953, ο Karl Wlaschek άνοιξε ένα αρωματοπωλείο στην περιοχή Margareten της Βιέννης, το WKW (Warenhandel Karl Wlaschek, μεταφρασμένο ως Karl Wlaschek Trading). Μέχρι το 1960, η WKW είχε 45 καταστήματα στην Αυστρία. Το 1961 η αλυσίδα μετονομάστηκε σε Billa και άρχισε να πουλάει τρόφιμα και στη συνέχεια πέρασε σε αυτοεξυπηρέτηση. Το 1965 η εταιρεία είχε αναπτυχθεί σε 109 καταστήματα. Σήμερα αριθμεί  στην Αυστρία 1.102 καταστήματα, στην Τσεχία 271, στη Βουλγαρία 156 και στη Σλοβακία 145. Διατηρούσε καταστήματα στο παρελθόν στη Ρωσία, την Ουκρανία, την Ιταλία κ.α.

## Παραπομπές


Κατηγορία:Παντοπωλεία
Ατσανά

Το **Ατσανά** (, , ) είναι γαλλική κοινότητα στο νομό της Νότιας Κορσικής, στην ημιαυτόνομη περιοχή της Κορσικής.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Νότιας Κορσικής
Εθνοσυνέλευση (Ζιμπάμπουε)

Η Εθνοσυνέλευση της Ζιμπάμπουε (National Assembly of Zimbabwe), γνωστή ως Βουλή των Αντιπροσώπων (House of Assembly) έως το 2013, είναι η κάτω βουλή του Κοινοβουλίου της Ζιμπάμπουε. Ιδρύθηκε με την ανεξαρτησία της χώρας το 1980 ως ένα από τα δύο σώματα του κοινοβουλίου. Μεταξύ της κατάργησης της Γερουσίας το 1989 και της επανίδρυσής της το 2005, η Βουλή των Αντιπροσώπων αποτέλεσε το μοναδικό σώμα του κοινοβουλίου.

Μετά τις εκλογές του 2023, η Εθνική Συνέλευση αριθμεί 280 μέλη. Από αυτά, τα 210 εκλέγονται σε μονοεδρικές εκλογικές περιφέρειες. 60 έδρες προαλείφονται για γυναίκες και κατανέμονται μέσω αναλογικής εκπροσώπησης σε 10 περιφέρειες των έξι εδρών που βασίζονται στις επαρχίες της χώρας. Οι τελευταίες 10 έδρες προορίζονται για νέους και επίσης εκλέγονται με αναλογική εκπροσώπηση σε 10 περιφέρειες της μίας έδρας, επίσης με βάση τις επαρχίες.

Ο Τζέικομπ Μουντέντα είναι Πρόεδρος της Εθνοσυνέλευσης από τον Σεπτέμβριο του 2013.

## Ιστορία
Σύμφωνα με το Σύνταγμα του 1980, 20 από τις 100 έδρες της Βουλής των Αντιπροσώπων ήταν προαλειφόμενες για τη λευκή μειονότητα της χώρας, αν και οι λευκοί και άλλες εθνοτικές μειονότητες αποτελούσαν μόλις το 5% του πληθυσμού. Οι έδρες αυτές καταργήθηκαν με συνταγματική αναθεώρηση το 1987.
Το μέγεθος των 100 εδρών χρησιμοποιήθηκε στις δύο πρώτες εκλογές: τις εκλογές του 1980 που έγιναν λίγο πριν από την ανεξαρτησία και τις εκλογές του 1985. Οι εκλογές του 1990 ήταν οι πρώτες μετά την κατάργηση των εδρών που προορίζονταν για τους λευκούς και αύξησαν τον αριθμό των εδρών της Βουλής σε 120, μέγεθος που διατηρήθηκε στις εκλογές του 1995 και του 2000.

Με τις εκλογές του 2005, η Βουλή των Αντιπροσώπων επεκτάθηκε σε 150 μέλη. Από αυτά, 120 εκλέγονταν απευθείας σε μονοεδρικές περιφέρειες με το πλειοψηφικό σύστημα (first-past-the-post). Ο Πρόεδρος της Ζιμπάμπουε διόριζε δώδεκα πρόσθετα μέλη και οκτώ επαρχιακούς κυβερνήτες που κατείχαν κρατημένες έδρες στη Βουλή. Οι υπόλοιπες δέκα έδρες ανήκαν σε παραδοσιακούς αρχηγούς που εκλέγονταν από τους ομοίους τους. Όλα τα μέλη υπηρετούσαν πενταετή θητεία.

Μετά τις εκλογές του 2008, η Βουλή των Αντιπροσώπων επεκτάθηκε σε 210 έδρες και αποτελείτο εξ ολοκλήρου από αιρετούς εκπροσώπους. Τα διορισμένα και εκ του αξιώματος μέλη μεταφέρθηκαν στη Γερουσία. Η Έβδομη Βουλή των Αντιπροσώπων άνοιξε στις 26 Αυγούστου 2008. Το πρόσθετο σύστημα των 60 εδρών για γυναίκες θεσπίστηκε για τις εκλογές του 2013. Ένα επιπλέον σύστημα 10 εδρών – μία για κάθε επαρχία – για την ποσόστωση νέων θεσπίστηκε για τις εκλογές του 2023.

## Πρόεδροι της Εθνοσυνέλευσης

## Νότια Ροδεσία (1923–1964) και Ροδεσία (1964–1965)

## Ομοσπονδία Ροδεσίας και Νιασαλάνδης (1953–1963)

## Ροδεσία (1965–1979)
Η Βουλή των Αντιπροσώπων ήταν μονοθάλαμο νομοθετικό σώμα από το 1965 έως το 1970 και η κάτω βουλή του διθάλαμου Κοινοβούλιου της Ροδεσίας από το 1970 έως το 1979.

## Ζιμπάμπουε Ροδεσία (1979) και Νότια Ροδεσία (1979–1980)

## Ζιμπάμπουε (1980–σήμερα)

## Παραπομπές


## Σημειώσεις

Ζιμπαμπουε
Κριστόφ Μιρμάν

Ο **Κριστόφ Μιρμάν** (*Christophe Mirmand*, γεννημένος στις 22 Ιουλίου 1961) είναι Γάλλος πολιτικός που διορίστηκε υπουργός Επικρατείας του Μονακό το 2025. Από το 2020 έως το 2025, υπηρέτησε ως νομάρχης των Μπους-ντι-Ρον και της Προβηγγίας-Άλπεων-Κυανής Ακτής.

## Βιογραφία
Γεννημένος στην Κωνσταντίνη, στην Αλγερία, ο Κριστόφ Μιρμάν σπούδασε διοίκηση στο Πανεπιστήμιο Παρί-Ντοφέν, και συνέχισε στην Εθνική Σχολή Δημόσιας Διοίκησης (ENA), όπου ήταν μέλος της σειράς «Μισέλ ντε Μονταίν» (1987–1989). Είναι επίσης κάτοχος μεταπτυχιακού τίτλου στο διεθνές και ευρωπαϊκό δίκαιο από το Sciences Po.

Από το 2006 έως το 2025 υπηρέτησε διαδοχικά ως νομάρχης σε διάφορα γαλλικά διαμερίσματα: την Άνω Λουάρ, τη Σαβοΐα, τις Άλπεις-Μαριτίμ, την Κορσική του Νότου, την Ιλ-ε-Βιλέν και τις Μπους-ντι-Ρον.

Το 2020 ο Κριστόφ Μιρμάν ήταν γενικός γραμματέας του υπουργείου Εσωτερικών κατά τους πρώτους μήνες της πανδημίας COVID-19. Τον Ιανουάριο του 2025 διορίστηκε διευθυντής του γραφείου του υπουργού των Υπερπόντιων Εδαφών της Γαλλίας Μανουέλ Βαλς.

Στις 3 Ιουλίου ο Κριστόφ Μιρμάν διορίστηκε υπουργός Επικρατείας του Μονακό από τον πρίγκιπα Αλβέρτο Β΄, έπειτα από την παραίτηση του Φιλίπ Μετούξ (διορίστηκε και παραιτήθηκε πριν αναλάβει καθήκοντα).

## Αναφορές

Κατηγορία:Ηγέτες εν ενεργεία
Κατηγορία:Υπουργοί Επικρατείας του Μονακό
Ζιστέν Νσενγκιγιουμβά

Ο **Ζιστέν Νσενγκιγιουμβά** (Justin Nsengiyumva, γεννήθηκε το 1971) είναι τραπεζίτης και πολιτικός από τη Ρουάντα, πρωθυπουργός της Ρουάντα από τις 25 Ιουλίου 2025.

## Βιογραφία
Ο Νσενγκιγιουμβά γεννήθηκε τον Οκτώβριο του 1971. Έλαβε πτυχίο από το Καθολικό Πανεπιστήμιο της Ανατολικής Αφρικής. Εργάστηκε ως ένας από τους ανώτερους διαπραγματευτές εμπορίου για την κυβέρνηση της Ρουάντα προτού αναλάβει τη θέση του γενικού γραμματέα του Υπουργείου Εμπορίου και Βιομηχανίας. Στη συνέχεια υπηρέτησε ως γενικός γραμματέας στο Υπουργείο Παιδείας πριν αποχωρήσει από τη θέση το 2008. Τον Νοέμβριο του 2008, συνελήφθη και αργότερα καταδικάστηκε για κατηγορίες διαφθοράς. Κατόπιν, έφυγε από τη Ρουάντα και εγκαταστάθηκε στην Κένυα, όπου απέκτησε μεταπτυχιακό δίπλωμα από το Πανεπιστήμιο του Ναϊρόμπι.

Αφού αποφοίτησε από το Πανεπιστήμιο του Ναϊρόμπι, μετακόμισε στο Ηνωμένο Βασίλειο και απέκτησε τη βρετανική υπηκοότητα. Εκεί φοίτησε στο Πανεπιστήμιο του Λέστερ, όπου έλαβε διδακτορικό δίπλωμα (PhD). Εργάστηκε ως βοηθός διδασκαλίας κατά τη διάρκεια των σπουδών του στο Λέστερ και αργότερα υπηρέτησε ως σχολικός σύμβουλος στο All Hallows Roman Catholic High School στο Σάλφορντ. Ο Νσενγκιγιουμβά εργάστηκε για την οργάνωση Refugee Action επί πέντε έτη ως διευθυντής πολιτικής και ερευνών, και διετέλεσε εθνικός σύμβουλος στο Greater Manchester Immigration Aid Unit. Υπηρέτησε επίσης ως σχολικός σύμβουλος και στο Sir John Deane's College.

Ο Νσενγκιγιουμβά εργάστηκε επίσης ως δημόσιος υπάλληλος στη βρετανική κυβέρνηση, υπηρετώντας ως οικονομολόγος στο Υπουργείο Εργασίας και Συντάξεων και στη συνέχεια ως ανώτερος οικονομικός σύμβουλος στο Γραφείο Σιδηροδρόμων και Οδών, την εποπτική αρχή των βρετανικών σιδηροδρόμων. Αφού έλειπε από τη Ρουάντα από το 2008, επέστρεψε το 2025 και διορίστηκε αναπληρωτής διοικητής της Εθνικής Τράπεζας της Ρουάντα από τον πρόεδρο Πολ Καγκάμε τον Φεβρουάριο του 2025. Είχε προηγουμένως λάβει χάρη μαζί με άλλους 380 από τον Καγκάμε το 2023. Στις 23 Ιουλίου 2025, ο Καγκάμε διόρισε τον Νσενγκιγιουμβά νέο πρωθυπουργό της Ρουάντα, αντικαθιστώντας τον Εντουάρ Ενζιρέντε.

## Παραπομπές

Κατηγορία:Ηγέτες εν ενεργεία
Κατηγορία:Πρωθυπουργοί της Ρουάντα
Ρούγιλαντ

Το **βασίλειο των Ρουγίων** ή **Ρουγιλάνδη**, γερμ.: *Rugiland,* ιδρύθηκε από τους Ρούγιους Γερμανούς στη σημερινή Αυστρία τον 5ο αι.

## Ιστορία

### Η εποχή
Οι Ρούγιοι ήταν μία ανατολικο-γερμανική φυλή, που πιθανότατα μετανάστευσε από τη νοτιοδυτική Νορβηγία στην Πομερανία τον 1ο αι. Στις αρχές του 4ου αι, οι Ρούγιοι μετακινήθηκαν νότια, και εγκαταστάθηκαν στην άνω Τίσα στην αρχαία Παννονία, στη σημερινή σύγχρονη Ουγγαρία. Αργότερα δέχθηκαν επίθεση από τους Ούννους, και πολέμησαν στο πλευρό του Αττίλα στη μάχη των Καταλουνικών Πεδίων το 451. Το 453 επαναστάτησαν με επιτυχία εναντίον των Ούννων μαζί με άλλες γερμανικές φυλές στη μάχη του Νέδαο, μετά την οποία εγκαταστάθηκαν στις κομητείες Βάλντβιερτελ και Βάινβιερτελ, οι οποίες βρίσκονται βόρεια του Δούναβη. Σήμερα, αυτές οι κομητείες αποτελούν μέρος της Κάτω Αυστρίας, αλλά δεν αποτέλεσαν ποτέ μέρος της ρωμαϊκής επαρχίας Νωρικόν.

### Το βασίλειο
Το 467, οι Ρούγιοι κυβερνούσαν ένα βασίλειο με έδρα την Κάτω Αυστρία υπό τον βασιλιά τους Φλακιδέο. Μετά το τέλος του το 475, τον Φλακιδέα διαδέχθηκε ο γιος του Φελέδεος, ο οποίος ήταν νυμφευμένος με τη Γότθα Γκίζα. Το 476 ο Φελέδεος υποστήριξε τους Ερούλους και Σκίρους μισθοφόρους του Οδόακρου, οι οποίοι ανέτρεψαν τον Αυτοκράτορα της Δύσης Ρωμύλο Αύγουστο και αυτοανακηρύχθηκε βασιλιάς της Ιταλίας. Αφού ο Αυτοκράτορας της Ανατολής Ζήνων προσπάθησε να προκαλέσει σύγκρουση μεταξύ των Ρουγίων και του Οδόακρου, ο Φελέθεος σκότωσε τον αδελφό του Φερδερούχο, ο οποίος υποστήριζε τον Οδόακρο. Ο Οδόακρος στη συνέχεια εισέβαλε στο βασίλειο των Ρουγίων, όπου νίκησε ολοκληρωτικά τα στρατεύματα των Ρουγίων και αιχμαλώτισε τον Φελέθεο και τη σύζυγό του, οι οποίοι εκτελέστηκαν στη Ραβέννα το 487. Η περιοχή τους στη συνέχεια αποικίστηκε από τους Λομβαρδούς. Δύο χρόνια αργότερα, οι Ρούγιοι ενώθηκαν με τον Οστρογότθο βασιλιά Θεοδώριχο τον Μεγάλο, ο οποίος εισέβαλε στην Ιταλία και νίκησε τον Οδόακρο το 493.

## Κατάλογος βασιλέων
* Φλακιδέος (454–475)
* Φελέδεος (475–487)
* Φρειδερίκος (487–492/493), *διεκδικητής.*

## Δείτε επίσης
* Ρόγκαλαντ
* Ρύγκεν

## Πρωτογενείς πηγές
* Eυγίππιος: *Vita Sancti Severini*
* Παύλος ο Διάκονος: *Ιστορία των Λομβαρδών*

## Δευτερογενείς πηγές
* *Pauly-Wissowa . Realencyclopädie der classischen Altertumswissenschaft (RE)* . Bd. 6,2. Στουτγάρδη 1909, Σπ. 2161f.
* Friedrich Lotter: *Severinus von Noricum, Legende und historische Wirklichkeit: Untersuchungen zur Phase des Übergangs von spätantiken zu mittelalterlichen Denk- und Lebensformen* . Στουτγάρδη 1976.
* Arnold Hugh Martin Jones ua: *Η Προσωπογραφία της Ύστερης Ρωμαϊκής Αυτοκρατορίας* . Τεύχος 1, Cambridge 1971, , 
* Walter Pohl : *Die Gepiden und die gentes an der mittleren Donau nach dem Zerfall des Attilareiches* . Στο: Herwig Wolfram, Falko Daim (Hrsg.): *Die Völker an der mittleren und unteren Donau im fünften und sechsten Jahrhundert* . Wien 1980, S. 239ff.

Κατηγορία:Πρώην κράτη της Ευρώπης
Κατηγορία:Μεσαιωνική Αυστρία
Κατάλογος προέδρων της Ρουάντα

Το παρόν λήμμα παραθέτει τους προέδρους της Ρουάντα από τη δημιουργία του θεσμού το 1961 (κατά τη διάρκεια της Επανάστασης της Ρουάντας) έως και σήμερα.

Ο πρόεδρος της Ρουάντας είναι ο αρχηγός του κράτους και επικεφαλής της εκτελεστικής εξουσίας της Δημοκρατίας της Ρουάντας. Ο πρόεδρος εκλέγεται κάθε επτά χρόνια με άμεση ψηφοφορία από τον λαό, και διορίζει τον πρωθυπουργό και όλα τα υπόλοιπα μέλη του Υπουργικού Συμβουλίου.

Συνολικά τέσσερα πρόσωπα έχουν υπηρετήσει στο αξίωμα. Εν ενεργεία πρόεδρος είναι ο Πολ Καγκάμε, ο οποίος ανέλαβε καθήκοντα στις 22 Απριλίου 2000, αφού προηγουμένως είχε διατελέσει προσωρινός πρόεδρος για σχεδόν έναν μήνα.

## Περιορισμοί θητειών
Το Σύνταγμα της Ρουάντας προέβλεπε περιορισμό σε δύο θητείες για τον πρόεδρο. Το δημοψήφισμα του 2015 επέτρεψε στον Πολ Καγκάμε να διεκδικήσει τρίτη θητεία διάρκειας επτά ετών, καθώς και τη δυνατότητα να είναι υποψήφιος για δύο επιπλέον θητείες πενταετούς διάρκειας.

## Κατάλογος
;Πολιτικά κόμματα

;Κατάσταση

## Γραμμή χρόνου

## Τελευταίες εκλογές

## Δείτε επίσης
* Πρωθυπουργός της Ρουάντα

## Σημειώσεις

## Παραπομπές

* 

## Εξωτερικοί σύνδεσμοι
* World Statesmen – Rwanda

Ρουαντα
Άρτεμις (όνομα)

Το **Άρτεμις** ή **Άρτεμη** είναι ένα γυναικείο όνομα που προέρχεται από την Αρτέμιδα (αρχαία Ελληνικά: ), ολύμπια θεά του κυνηγιού, της φύσης και της παρθενίας.

## Ετυμολογία
Το όνομα «Άρτεμις» είναι άγνωστης ή αβέβαιης ετυμολογίας,  αν και έχουν προταθεί διάφορες προελεύσεις. Ο Ρ. Σ. Π. Μπικς υποστήριξε ότι η εναλλαγή ε/ι υποδηλώνει προελληνική προέλευση.  Ο Γεώργιος Μπαμπινιώτης, ενώ δέχεται ότι η ετυμολογία είναι άγνωστη, δηλώνει επίσης ότι το όνομα μαρτυρείται ήδη στη μυκηναϊκή Ελληνική και πιθανώς είναι προελληνικής προέλευσης. 

Το όνομα μπορεί να σχετίζεται με την ελληνική λέξη  «αρκούδα», η οποία υποστηρίζεται από τη λατρεία της αρκούδας που συνδεόταν με τη θεά στην Αττική (Βραυρωνία) και τα νεολιθικά ερείπια στο σπήλαιο Αρκουδιώτισσας, καθώς και με τον μύθο της Καλλιστούς, ο οποίος αρχικά αφορούσε την Αρτέμιδα (αρκαδικό επίθετο *καλλιστώ*).  Αυτή η λατρεία επιβίωσε από παμπάλαιες τοτεμικές και σαμανιστικές τελετουργιών και αποτελούσε μέρος ευρύτερης λατρείας της αρκούδας που απαντά και σε άλλους ινδοευρωπαϊκούς πολιτισμούς (π.χ. στους Γαλάτες).

Σύμφωνα με τον Τζ. Τ. Τζαμπλόσκι, το όνομα είναι και φρυγικό.  Ο Τσαρλς Άντον υποστήριξε ότι η πρωτόγονη ρίζα του ονόματος είναι πιθανώς περσικής προέλευσης από τα *arta, *art, *arte, που σημαίνουν «μεγάλη, εξαιρετική, αγία», έτσι η Άρτεμις «ταυτίζεται με τη μεγάλη μητέρα της Φύσης, όπως ακριβώς λατρευόταν στην Έφεσο».  Ο Άντον Γκέμπελ «προτείνει τη ρίζα στρατ ή ῥατ, «τινάζω», σύμφωνα με την οποία το όνομα σημαίνει αυτόν που ρίχνει βέλος ή αυτόν που σκοπεύει». 

## Άτομα με το όνομα Άρτεμις

* Άρτεμις Αλεξιάδου (1969-), Ελληνίδα γλωσσολόγος 
* Άρτεμις Γκαβέζου (1994-), Ελληνοϊσπανίδα αθλήτρια της ρυθμικής γυμναστικής 
* Άρτεμις Γουνάκη (1967-), Ελληνογερμανίδα συνθέτρια και τραγουδίστρια 
* Άρτεμις Κυπαρίσση (1886-1968), Ελληνίδα υψίφωνος 
* Άρτεμις Σπανού (1993-), Ελληνίδα καλαθοσφαιρίστρια 

## Φανταστικοί χαρακτήρες

* Άρτεμις (Αντιγόνη Παπαδοπούλου), ένα από τα παιδιά που ζουν στο Λαμαγάρι, στην παιδική σειρά ''Το καπλάνι της βιτρίνας'' (1990-1991, ΕΤ1)  σε σκηνοθεσία και σενάριο Πέτρου Λύκα και στο ομότιτλο μυθιστόρημα (1963) της Άλκης Ζέη όπου βασίστηκε 
* Άρτεμις (ελληνική μεταγλώττιση: Μάνος Βενιέρης, Ματίνα Καρρά, Μαρία Μπονίκου), άσπρη γάτα της Σέιλορ Αφροδίτης, την οποία εκπαιδεύει για να γίνει και εκείνη Σέιλορ, στην ιαπωνική σειρά μάνγκα *[[Sailor Moon]]* (1992–1997, TV Asahi)
* Άρτεμις, αμαζόνα που εμφανίζεται ως ακόλουθος της Wonder Woman σε διάφορα κόμικς της DC Comics 
* Άρτεμις Κρητικού (Αντιγόνη Γλυκοφρύδη), η γραμματέας του επιχειρηματία Δημήτρη Μαλτέζου (Αλέξανδρος Σταύρου) στη δραματική σειρά *[[Κλεμμένα όνειρα]]* (2011-2015, Mega) 
* Άρτεμις Παναγοπούλου (Εβελίνα Παπούλια), πελάτισσα που πηγαίνει με τον σύζυγό της (Χρήστος Πλαΐνης) στο ξενοδοχείο *Conte Del Mare*, με το οποίο μοιάζει εξαιρετικά εξοικειωμένη, στο επεισόδιο "Κάρμα" της κωμικής σειράς *[[Το κόκκινο δωμάτιο]]* (2005-2008, Mega) σε σκηνοθεσία Αλέξανδρου Ρήγα και σενάριο του ίδιου και του Δημήτρη Αποστόλου 

## Παραπομπές
Άαρον Ράμσντεϊλ

Ο **Άαρον Ράμσντεϊλ** *([[αγγλικά]]:Aaron Christopher Ramsdale)*, γεννημένος στις 14 Μαΐου 1998, είναι Άγγλος επαγγελματίας ποδοσφαιριστής που αγωνίζεται ως τερματοφύλακας για τη Νιούκασλ Γιουνάιτεντ της Πρέμιερ Λιγκ, δανεικός από τη Σαουθάμπτον, και την εθνική ομάδα της Αγγλίας.

Ο Ράμσντεϊλ ξεκίνησε την επαγγελματική καριέρα του  στη Σέφιλντ Γιουνάιτεντ και έπειτα υπέγραψε με την Μπόρνμουθ το 2017. Μετά από διαδοχικούς δανεισμούς σε Τσέστερφιλντ και Γουίμπλεντον, ο Ράμσντεϊλ έπαιξε μια σεζόν με την Μπόρνμουθ και επέστρεψε στη Σέφιλντ Γιουνάιτεντ με μεταγραφή αξίας 18 εκατομμυρίων λιρών. Το 2021, ο Ράμσντεϊλ υπέγραψε για Άρσεναλ σε μια μεταγραφή-ρεκόρ για τον σύλλογο, αξίας έως και 30 εκατομμυρίων λιρών, και έγινε ο πιο ακριβός τερματοφύλακας της ομάδας. Θα ήταν ο πρώτος τερματοφύλακας του συλλόγου για τις επόμενες δύο σεζόν, προτού υποβιβαστεί στον ρόλο του αναπληρωματικού κατά τη διάρκεια της σεζόν 2023–24. Το 2024, ο Ράμσντεϊλ υπέγραψε για τη Σαουθάμπτον, η οποία βρισκόταν στον πρώτο χρόνο επιστροφής της στην Πρέμιερ Λιγκ μετά από απουσία ενός έτους, έναντι αμοιβής περίπου 25 εκατομμύρια λιρών. Τον Αύγουστο του 2025, ο Ράμσντεϊλ εντάχθηκε στη Νιούκασλ Γιουνάιτεντ με δανεισμό για μια σεζόν, μετά την επιστροφή της Σαουθάμπτον στην Τσάμπιονσιπ. 

Ο Ράμσντεϊλ έχει εκπροσωπήσει την Αγγλία σε όλα τα επίπεδα, από την Κ-18 έως την ανώτερη ομάδα, και κέρδισε το Ευρωπαϊκό Πρωτάθλημα Ποδοσφαίρου Κ-19 το 2017. Ήταν επίσης στην ομάδα που τερμάτισε δεύτερη στο Ευρωπαϊκό Πρωτάθλημα του 2020 και του 2024, καθώς και στην ομάδα που συμμετείχε στο Παγκόσμιο Κύπελλο του 2022.

## Παραπομπές


Κατηγορία:Άγγλοι ποδοσφαιριστές
Ντον Ρικλς

Ο **Ντόναλντ Τζέι Ρικλς** (8 Μαΐου 1926 - 6 Απριλίου 2017) ήταν Αμερικανός κωμικός και ηθοποιός. Οι ρόλοι του στον κινηματογράφο περιλαμβάνουν τις ταινίες: *Τα γεράκια των θαλασσών* (1958), *Enter Laughing* (1967), *Ήρωες με βρώμικα χέρια* (1970) και *[[Καζίνο (ταινία)|Καζίνο]]* (1995). Από το 1976 έως το 1978, ο Ρικλς είχε έναν πρωταγωνιστικό ρόλο δύο σεζόν στην τηλεοπτική κωμική σειρά του NBC με τίτλο *C.P.O. Sharkey*, έχοντας προηγουμένως πρωταγωνιστήσει σε δύο ημίωρες σειρές με το ίδιο όνομα, μια σειρά ποικιλιών του ABC με τίτλο *The Don Rickles Show* (1968) και μια κωμική σειρά του CBS με τίτλο επίσης *The Don Rickles Show* (1972).

Ένας βετεράνος κορυφαίος καλλιτέχνης σε ξενοδοχεία-καζίνο στο Λας Βέγκας και περιφερειακό μέλος των Rat Pack μέσω φιλίας με τον Φρανκ Σινάτρα, ο Ρίκλς έλαβε ευρεία προβολή ως συχνός καλεσμένος σε talk και βαριετέ σόου, συμπεριλαμβανομένων των *The Dean Martin Show*, *The Tonight Show Starring Johnny Carson* και *The Late Show with David Letterman*, και έδωσε τη φωνή του Κύριου Πατάτα στις πρώτες τέσσερις ταινίες του franchise ''Toy Story'' (1995–2019). Κέρδισε ένα βραβείο Primetime Emmy για το ντοκιμαντέρ του 2006, το *Mr. Warmth: The Don Rickles Project*. Το 2014, τιμήθηκε από συναδέλφους κωμικούς σε μια παράσταση στο Apollo Theater, η οποία ηχογραφήθηκε και κυκλοφόρησε στην Spike TV με τίτλο *Don Rickles: One Night Only*.

## Παραπομπές


## Εξωτερικοί σύνδεσμοι

* 

Κατηγορία:Αμερικανοί κωμικοί σκετς
Κατηγορία:Αμερικανοί ηθοποιοί φωνής
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί κινηματογράφου
Tripment

Το **Tripment** είναι η **πρώτη ελληνική ταξιδιωτική εκπομπή που δημιουργήθηκε αποκλειστικά για το YouTube**, με πρεμιέρα τον Απρίλιο του 2014. Η εκπομπή εστιάζει στην αυθεντική ταξιδιωτική εμπειρία, παρουσιάζοντας προορισμούς μέσα από οδικά ταξίδια με μοτοσυκλέτα, περιηγήσεις σε πόλεις και χωριά, πεζοπορίες σε βουνά, εξερευνήσεις νησιών και διαδρομές με τρένα. Κάθε επεισόδιο συνοδεύεται από προσωπική αφήγηση και υψηλής αισθητικής κινηματογράφηση, δίνοντας έμφαση στον πολιτισμό, την ιστορία και την καθημερινότητα των τοπικών κοινωνιών.

Το 2022, το Tripment έκανε την τηλεοπτική του πρεμιέρα, μεταδίδοντας επεισόδια σε έξι περιφερειακά τηλεοπτικά κανάλια στην Ελλάδα, καθώς και στο New Greek TV στις Ηνωμένες Πολιτείες και τον Καναδά.

## Ιστορικό
Το Tripment ξεκίνησε τον Απρίλιο του 2014 από τον Μάνο Λιανόπουλο, με στόχο την παραγωγή ταξιδιωτικών ντοκιμαντέρ που θα ενέπνεαν το κοινό να ανακαλύψει νέους προορισμούς, δίνοντας παράλληλα χρήσιμες πληροφορίες. Το όνομα "Tripment" προέρχεται από τις λέξεις *trip* και *treatment*, αντανακλώντας τη φιλοσοφία ότι τα ταξίδια λειτουργούν ως "θεραπεία" για την ψυχή.

Από την αρχή της πορείας του, το Tripment αποτελεί μια ανεξάρτητη, προσωπική παραγωγή: όλα τα στάδια – από τη σύλληψη της ιδέας, τη βιντεοσκόπηση και το μοντάζ, έως την αφήγηση και την προώθηση – υλοποιούνται αποκλειστικά από τον δημιουργό του. Το μοντέλο αυτό, *one man show*, αποτελεί βασικό χαρακτηριστικό της ταυτότητας της εκπομπής και ενισχύει την αυθεντικότητα του αποτελέσματος.

Αξιοσημείωτο δε, είναι το Tripment αποτελεί τη μοναδική εκπομπή που έχει παίξει στην τηλεόραση, της οποίας το 90 % των πλάνων γυρίζονται με ένα κινητό τηλέφωνο.

Μέσα από την πάροδο των ετών, το Tripment απέκτησε σταθερό κοινό και εξελίχθηκε σε σημείο αναφοράς για τους ανθρώπους που αγαπούν τα ταξίδια στην Ελλάδα και το εξωτερικό.

## Περιεχόμενο
Το Tripment έχει επισκεφθεί δεκάδες προορισμούς σε Ελλάδα, Ευρώπη και πέραν αυτής. Η θεματολογία του περιλαμβάνει:

* Road trips με μοτοσυκλέτα
* Εξερευνήσεις σε απομονωμένα χωριά, ιστορικές πόλεις και φυσικά τοπία
* Πολιτιστικά και γαστρονομικά αφιερώματα
* Συναντήσεις με ντόπιους και καταγραφή της καθημερινότητάς τους

## Τηλεοπτική προβολή
Το 2022, επιλεγμένα επεισόδια της εκπομπής μεταδόθηκαν από τα εξής κανάλια:

* Rise TV
* TV100
* Νέα Τηλεόραση Κρήτης
* Αιγαίο TV
* Σύρος TV
* Star Κεντρικής Ελλάδας
* New Greek TV (ΗΠΑ & Καναδάς)

## TravelFest
Το 2018, το Tripment και ο Μάνος Λιανόπουλος διοργάνωσαν το **TravelFest**, ένα φεστιβάλ αφιερωμένο στην ταξιδιωτική εμπειρία, με σκοπό να δώσει βήμα σε νέους και παλαιότερους ταξιδιώτες να παρουσιάσουν τα ταξίδια τους στο κοινό. Το φεστιβάλ φιλοξενήθηκε στην Αθήνα και έτυχε ευρείας κάλυψης από τον Τύπο, προσελκύοντας εκατοντάδες επισκέπτες.

## Δημιουργός
Ο **Μάνος Λιανόπουλος** γεννήθηκε στην Αθήνα το 1978 και είναι δημιουργός περιεχομένου και επαγγελματίας στον χώρο του digital marketing. Μέσα από την εταιρεία του ασχολείται με την παραγωγή βίντεο, την αφήγηση ιστοριών και την online προβολή επιχειρήσεων.

## Πηγές


## Εξωτερικοί σύνδεσμοι

* Tripment στο YouTube
* Επίσημη ιστοσελίδα
* Ιστότοπος TravelFest
Κόιντος Τινείος Σακέρδος Κλήμης

Ο **Κόιντος Τινείο Σακέρδος Κλήμης**, λατιν.: *Quintus Tineius Sacerdos Clemens* (π. 100 &#x2013; μετά το 170)  ήταν Ρωμαίος συγκλητικός, ο οποίος ήταν ύπατος κανονικός (consul ordinarius) το 158 με τον Σέξτο Σουλπίκιο Τέρτουλλο,  και τον αρχιερέας (pontifex). 

Μία επιγραφή στη Σίδη τιμούσε τον Κ. Τ. Σ. Κλήμη και τον γιο του Κόιντο Τινείο Ρούφο ως *προστάτες*. 

Ήταν γιος του Κόιντου Τινείου Ρούφου.  Εκτός από τον Κ. Τ. Ρούφο, οι γνωστοί γιοι του Κ. Τ. Σ. Κλήμη περιλαμβάνουν τον Κόιντο Τινείο Σακέρδο και τον Κόιντο Τινείο Κλήμη. 

## Αναφορές

Κατηγορία:Ρωμαίοι ύπατοι του 2ου αιώνα
Κόιντος Τινείος Ρούφος (ύπατος το 182)

Ο **Κόιντος Τινείος Ρούφος**, λατιν.: *Quintus Tineius Rufus*, ήταν Ρωμαίος συγκλητικός, που διετέλεσε *[[Ύπατος (Αρχαία Ρώμη)|τακτικός ύπατος]]* (consul ordinaris) το 182 με τον Μάρκο Πετρώνιο Σούρα Μαμερτίνο ως *προηγούμενο ύπατο* (consul prior).  Το 170 ήταν μέλος του συλλόγου των Salii Palatini. 

Γιος του Κόιντου Τινείου Σακέρδου Κλήμη, υπάτου το 158, και τα αδέλφια του ήταν ο Κόιντος Τινείος Κλήμης και ο Κόιντος Τινείος Σακέρδος. 

## Αναφορές

Κατηγορία:Ρωμαίοι ύπατοι του 2ου αιώνα
Κόιντος Τινείος Κλήμης

Ο **Κόιντος Τινείος Κλήμης**, λατιν.: *Quintus Tineius Clemens* ήταν Ρωμαίος συγκλητικός. Ήταν ύπατος κανονικός (consul ordinarius) το 195 μ.Χ. με τον Πόπλιο Ιούλιο Σκαπούλα Τέρτουλλο Πρίσκο. 

Ήταν γιος του Κόιντου Τινείου Σακέρδου Κλήμη, υπάτου το 158. Αδέλφια του ήταν ο Κόιντος Τινείος Ρούφος και ο Κόιντος Τινείος Σακέρδος. 

## Αναφορές

Κατηγορία:Ρωμαίοι ύπατοι του 2ου αιώνα
Τίτος Κλόδιος Πουπιηνός Πούλχερ Μάξιμος

Ο **Τίτος Κλόδιος Πουπιηνός Πούλχερ Μάξιμος**, λατιν.: *Titus Clodius Pupienus Pulcher Maximus* (π. 195 &#x2013; μετά το 224/226 ή μετά το 235 μ.Χ.) ήταν Ρωμαίος πολιτικός.

## Βιογραφία
Διορίστηκε ''ύπατος αντικαταστάτης'' (consul suffectus) σε ένα *διάστημα* (nundinium) του 224 ή 226, ή ίσως του Ιουλίου 235. Ο Τίτιος Κλόδιος ήταν γιος του Πουπιηνού μετέπειτα Αυτοκράτορα και της συζύγου του Σεξτίας Κηθεγίλλας. 

Νυμφεύτηκε την Τινεία, κόρη του Κόιντου Τινείου Σακέρδου και της Βολουσίας Λαοδίκης. Μαζί απέκτησαν έναν γιο:

* Λεύκιος Κλόδιος Τινείος Πουπιηνός Βάσος, ο οποίος φόρεσε το ανδρικό ένδυμα *[[Τόγκα (ένδυμα)|(toga]] virilis)* στη Ρώμη στις αρχές του 3ου αι. και διορίστηκε ανθύπατος της Κρήτης και Κυρηναϊκής το 240 μ.Χ.  Νυμφεύτηκε την Οβινία Πατέρνα, κόρη του Λεύκιου Οβίνιου Πακατιανού και της Κορνηλίας Οπτάτας Ακυλίας Φλαβίας, και απέκτησε έναν γιο:
** Μάρκος Τινείος Οβίνιος Κάστος Πούλχερ, αντικαταστάτης ύπατος και ποντίφικας πριν το 274 μ.Χ. Είχε έναν γιο από άγνωστη μητέρα: 
*** Oβίνιος Τινείος Ταρουτένιος Νόνιος Αττικός (άκμασε το 290), πραίτωρ και ένας των *δεκαπέντε ανδρών των ιερών βιβλίων* (quindecimvir sacris faciundis). Νυμφεύτηκε μία γυναίκα, που λεγόταν Μαξίμα. 

## Αναφορές

## Πηγές
* Κρίστιαν Σετιπάνι, *[[:fr:Continuité gentilice et continuité sénatoriale dans les familles sénatoriales romaines à l'époque impériale (Christian Settipani)|Continuité gentilice et continuité sénatoriale dans les familles sénatoriales romaines à l'époque impériale]]*, 2000 

## Εξωτερικοί σύνδεσμοι
* CIL XIV, 3593

Κατηγορία:Ρωμαίοι του 3ου αιώνα
Κλειώ (όνομα)

Το **Κλειώ** είναι ένα γυναικείο όνομα το οποίο προέρχεται από τα αρχαία Ελληνικά και το ρήμα */κλείω* ("γιορτάζω, εγκωμιάζω").  Έχει περάσει στην ελληνική παράδοση από τη μούσα Κλειώ, η οποία ήταν προστάτιδα της ιστορίας.  Ωστόσο, μαρτυρούνται και άλλες μυθικές μορφές με το ίδιο όνομα, όπως η ωκεανίδα Κλειώ  και η δαναΐδα Κλειώ. 

Ενίοτε, χρησιμοποιείται ως χαϊδευτικό άλλων ονομάτων, όπως Αμφίκλεια, Ευρύκλεια, Θεόκλεια, Κλεονίκη και Κλεοπάτρα.

## Άτομα με το όνομα Κλειώ

* Κλέο (1983-), Πολωνή τραγουδίστρια 
* Κλεό Βικτορί (Κορίν Μαρσό), τραγουδίστρια που φοβάται ότι πάσχει από καρκίνο, στη γαλλική δραματική ταινία *[[Η Κλεό από τις 5 έως τις 7]]* (*Cléo de 5 à 7*, 1962) της Ανιές Βαρντά 
* Κλειώ Νάτση (1929-2024), Ελληνίδα ζωγράφος 
* Κλειώ-Δανάη Οθωναίου (1979-), Ελληνίδα ηθοποιός και πιανίστα 

## Φανταστικοί χαρακτήρες

* Κλειώ (Μαρία Φωκά), πλούσια ηλικιωμένη που ζει στο αρχοντικό της με συντροφιά το προσωπικό της, στην κωμωδία *[[Ένας ιππότης για τη Βασούλα]]* (1968) του Γιάννη Δαλιανίδη 
* Κλειώ (Δέσποινα Στυλιανοπούλου), οικιακή βοηθός του Παρασκευά (Λάμπρος Κωνσταντάρας), στην κωμωδία *[[Ο μπλοφατζής]]* (1969) σε σκηνοθεσία Βασίλη Γεωργιάδη και σενάριο Γιώργου Λαζαρίδη 
* Κλειώ (Ειρήνη Ιγγλέση), μία από τις συντρόφισσες της κομμουνίστριας Ελένης (Θέμις Μπαζάκα) που την κρύβουν στα σπίτια τους, στη δραματική ταινία ''Πέτρινα χρόνια'' (1985) του Παντελή Βούλγαρη 
* Κλειώ Ασημομύτη (Μαρίκα Κρεβατά), η πολυλογού και καβγατζού σύζυγος ενός παντοπώλη (Γιώργος Γαβριηλίδης), στην σπονδυλωτή ταινία *[[Στουρνάρα 288]]* (1959) του Ντίνου Δημόπουλου που βασίστηκε στο ομότιτλο θεατρικό έργο των Μίμη Τραϊφόρου και Δημήτρη Βασιλειάδη 
* Κλειώ Γεωργιάδου, σύζυγος πρώην αρεοπαγίτη, που προσλαμβάνει μια νέα υπηρέτρια η οποία αναστατώνει τους άντρες του σπιτιού, στο θεατρικό έργο "Πειρασμός" (1910) του Γρηγοριίου Ξενόπουλου 
* Κλειώ Μεταξοπούλου, αρσακειάς στην ταραχώδη Αθήνα του 1903 λόγω των *[[Ορεστειακά|Ορεστειακών]]* με επίκεντρο το γλωσσικό ζήτημα, στο θεατρικό έργο "Φοιτηταί" (1919) του Γρηγοριίου Ξενόπουλου 
* Κλειώ Ράπτη (Άννα Καλαϊτζίδου), τριαντάχρονη που σκοτώνεται και εγκαταλείπεται σε τροχαίο, στο αστυνομικό θρίλερ ''Έτερος εγώ'' (2016) του Σωτήρη Τσαφούλια 
* Κλίο Φιντς (Μάικλ Μισέλ), παιδίατρος στην αμερικανική ιατρική σειρά ''Στην εντατική'' (*ER,* 1994-2009, NBC) του Μάικλ Κράιτον 

## Παραπομπές
Μάρκος Ούλπιος Ευβίοτος Λεύρος

Ο **Μάρκος Ούλπιος Ευβίοτος Λεύρος**, λατιν.: *Marcus Ulpius Eubiotus Leurus* ήταν Ρωμαίος συγκλητικός, ο οποίος δραστηριοποιήθηκε κατά το πρώτο μισό του 3ου αι.

## Βιογραφία
Ήταν ύπατος σε ένα *διάστημα* (nundinium) γύρω στο έτος 230.  Είναι γνωστός αποκλειστικά από επιγραφές.

Ήταν γιος του Μάρκου Ούλπιου Λεύρου και της Φλαβίας Αβροίας, κατοίκων της Υπάτης.  Δύο από τους γιους του είναι γνωστοί: ο Μάρκος Ούλπιος Φλάβιος Τισαμενός και ο Μάρκος Ούλπιος Πουπιηνός Μάξιμος.  Με βάση την ομοιότητα τού ονόματος τού νεότερου γιου του με αυτό του εφήμερου Αυτοκράτορα Μάρκου Κλόδιου Πουπιηνού Μάξιμου, ο Τζον Χ. Όλιβερ υποδηλώνει ότι μπορεί να νυμφεύτηκε την Πουπιηνή Σεξτία Παυλίνα Κηθεγίλλα, κόρη του Αυτοκράτορα Πουπιηνού,  μία υπόθεση που υποστηρίχθηκε αργότερα από τον Ρόναλντ Σάυμ.  Ο Όλιβερ παραδέχεται ότι ενώ «δεν μπορούμε να πούμε αν υπήρχε κάποια σχέση μεταξύ της αθηναϊκής οικογένειας και του Αυτοκράτορα», ωστόσο «η ομοιότητα του ονόματος και η κοινωνική θέση της αθηναϊκής οικογένειας τουλάχιστον προκαλούν εικασίες επί του θέματος». 

Τμήματα της σειράς αξιωμάτων (*[[cursus honorum]]*) του είναι γνωστά από μία επιγραφή που βρέθηκε στην Αθήνα, και επαινεί τη γενναιοδωρία του σε μία περίοδο λιμού.  Ο Μ. Ου. Ευ. Λεύρος ήταν επώνυμος άρχοντας της Αθήνας για το διάστημα 229/230 και *[[αγωνοθέτης]]* των Παναθηναίων.

## Αναφορές

Κατηγορία:Επώνυμοι άρχοντες
Κατηγορία:Ρωμαίοι του 3ου αιώνα
Μάρκος Ούλπιος Λεύρος

Ο **Μάρκος Ούλπιος Λεύρος**, λατιν.: *Marcus Ulpius Leurus* ήταν Ρωμαίος συγκλητικός, ο οποίος δραστηριοποιήθηκε κατά τη διάρκεια της βασιλείας του Σεπτίμιου Σεβήρου και του Καρακάλλα.

## Βιογραφία
Ήταν αντικαταστάτης ύπατος σε κάποιο απροσδιόριστο *διάστημα* (nundinium) κατά τη διάρκεια της βασιλείας τους. Είναι γνωστός αποκλειστικά από επιγραφές, οι οποίες αναφέρουν ελάχιστα περισσότερα για τη *[[Cursus honorum|σειρά αξιωμάτων]]* (cursus honorum) του παρά για τηθητεία του ως υπάτου.

Ο Μ. Ου. Λεύρος καταγόταν από τη Θεσσαλία, τότε μέρος της επαρχίας της Μακεδονίας.  Το *όνομά* (gentilicium) του υποδηλώνει ότι κατάγεται από έναν άνδρα που απέκτησε τη Ρωμαϊκή Υπηκοότητα την εποχή του Ούλπιου Τραϊανού. Ο Λεύρος μαρτυρείται ότι νυμφεύτηκε τη Φλαβία Αβροία (Habroea). Ο Τζον Χ. Όλιβερ έχει εντοπίσει την πατρική της καταγωγή, η οποία αποτελείται από έναν αριθμό εξέχοντων ανδρών της Υπάτης, για τρεις γενιές.  Μαζί απέκτησαν έναν γιο, τον Μάρκο Ούλπιο Ευβίοτο Λεύρο, επίσης αντικαταστάτη ύπατο γύρω στο έτος 230. 

## Αναφορές

Κατηγορία:Ρωμαίοι του 3ου αιώνα
Κατηγορία:Ρωμαίοι του 2ου αιώνα
Μάρκος Πουπιηνός Αφρικανός Μάξιμος

Ο **Μάρκος Πουπιηνός Αφρικανός Μάξιμος**, λατιν.: *Marcus Pupienus Africanus Maximus* (π. 200 &#x2013; μετά το 236 μ.Χ.) ήταν Ρωμαίος συγκλητικός.

## Βιογραφία
Διετέλεσε *[[Ύπατος (Αρχαία Ρώμη)|τακτικός ύπατος]]* (consul ordinaris) το 236 ως συνάδελφος του Αυτοκράτορα Μαξιμίνου Α' Θράκα. Ο Μ. Π. Α. Μάξιμος ήταν γιος του Πουπιηνού, μετέπειτα Αυτοκράτορα, και της Σεξτίας Κηθεγίλλας. 

Νυμφεύτηκε την Κορνηλία Μαρουλλίνα, γενν. π. το 205, κόρη του Λεύκιου Κορνήλιου Κοσόνιου Σκιπίωνα Σαλβίδιου Ορφίτου, και είχε δύο παιδιά: 
* την Πουπιηνή Σεξτία Παυλίνα Κηθεγίλλα, γενν. π. το 225 (πήρε το όνομά της από την εκ πατρός θεία της), που παντρεύτηκε τον Mάρκο Μαίκιο Πρόβο,
* και τον Πόπλιο Πουπιηνό Μάξιμο.

## Παραπομπές


## Πηγές
* Κρίστιαν Σετιπάνι . *[[:fr:Continuité gentilice et continuité sénatoriale dans les familles sénatoriales romaines à l'époque impériale (Christian Settipani)|Continuité gentilice et continuité sénatoriale dans les familles sénatoriales romaines à l'époque impériale]]*, 2000 

Κατηγορία:Ρωμαίοι ύπατοι του 3ου αιώνα
Αγλαΐα (όνομα)

Το **Αγλαΐα** είναι ένα γυναικείο όνομα που προέρχεται από τα αρχαία Ελληνικά () και πέρασε στην ελληνική παράδοση λόγω της χάριτος Αγλαΐας. Η κυριολεκτική σημασία του ονόματος είναι "λάμψη". 

## Άτομα με το όνομα Αγλαΐα
* Αγλαΐα Σαβίνα Αναστασίου (1986-), Ελληνίδα αθλήτρια της συγχρονισμένης κολύμβησης 
* Αγλαΐα Δημητριάδη (1953-), Ελληνίδα τραγουδίστρια και τραγουδοποιός, γνωστή ως Αφροδίτη Μάνου 
* Αγλαΐα Καραδήμα (1982-), Ελληνίδα καλαθοσφαιρίστρια 
* Αγλαΐα Κορωνιού (1834–1906), Βρετανίδα σχεδιάστρια ενδυμάτων, βιβλιοδέτρια και συλλέκτρια έργων τέχνης 
* Αγλαΐα Κρεμέζη, Ελληνίδα συγγραφέας μαγειρικής και δημοσιογράφος 
* Αγλαΐα Κυρίτση, Ελληνίδα δημοσιογράφος και πολιτικός 
* Αγλαΐα Παπά (1904–1984), Ελληνίδα ζωγράφος 

## Φανταστικοί χαρακτήρες

* Αγλαΐα, η σύζυγος του Καραγκιόζη στο ελληνικό θέατρο σκιών, που συνήθως ακούγεται μόνο η φωνή της, αλλά όταν εμφανίζεται είναι έγκυος 
* Αγλαΐα (Δέσπω Διαμαντίδου), η μητριά της Αλέξιας (Τζένη Καρέζη) που με τη συμπεριφορά της την κάνει να φύγει από το σπίτι, στην κωμωδία *[[Η Χιονάτη και τα 7 γεροντοπαλίκαρα]]* (1960) του Ιάκωβου Καμπανέλλη, εμπνευσμένη από το παραμύθι ''Η Χιονάτη και οι επτά νάνοι'' 
* Αγλαΐα (Σοφία Μουτίδου), δασκάλα στο χωριό Κολοκοτρωνίτσι Αρκαδίας που είναι ερωτευμένη με τον δήμαρχό του (Χάρης Ρώμας), στην κωμική σειρά *[[Το καφέ της Χαράς]]* (2003-2021, ΑΝΤ1) σε σκηνοθεσία Κώστα Λυχναρά και Τάκης Μιχαήλ και σε σενάριο των Χάρη Ρώμα και η Άννας Χατζησοφιά 
* Αγλαΐα Ιβάνοβα, όμορφη, περήφανη και ανυπόμονη κόρη στρατηγού στο μυθιστόρημα *[[Ο ηλίθιος]]* (Идіотъ, 1869) του Ρώσου Φιόντορ Ντοστογιέφσκι 
* Αγλαΐα Παγώνα (Ευαγγελία Μουμούρη), καθηγήτρια θρησκευτικών που ερωτεύεται τον Σπύρο (Δημήτρης Μαυρόπουλος), τον οποίο τελικά παντρεύεται, στην κωμική σειρά *[[Ευτυχισμένοι μαζί]]* (2007-2009, Mega) σκηνοθεσίας Ανδρέα Μορφονιού που βασίστηκε στην ισπανική οικογενειακή κωμωδία *Los Serrano* 
* Αγλαΐα Ξ. Παπαμήτρου (Τασσώ Καββαδία), σπιτονοικοκυρά της Ελένης (Μάρω Κοντού), την οποία ταλαιπωρεί επειδή δεν ανέχεται να συζεί με τον σύντροφό της (Γιώργος Κωνσταντίνου) εκτός γάμου, στην αισθηματική κωμωδία *[[Η γυνή να φοβήται τον άνδρα]]* (1965) του Γεώργιου Τζαβέλλα 

## Παραπομπές

Κατηγορία:Γυναικεία ελληνικά ονόματα
Εύη (όνομα)

Το **Εύη** είναι ένα γυναικείο όνομα. Είναι χαϊδευτικό διαφόρων ονομάτων, όπως Παρασκευή και Ευρυδίκη. Στα αγγλικά  είναι Eve αντίστοιχα.

[μικρογραφία|[Εύη Μαράντη]]
[μικρογραφία|[Εύη Χριστοφιλοπούλου]]

## Άτομα με το όνομα Εύη
* Εύη Αδάμ (Ευαγγελία Αδάμ, 1973-), Ελληνίδα μοντέλο και τηλεπαρουσιάστρια 
* Εύη Βατίδου (Ευαγγελία Βατίδου, 1976-), Ελληνίδα μοντέλο και τηλεπαρουσιάστρια, πρώην σύζυγος του ποινικολόγου Αλέξη Κούγια 
* Εύη Βουτσινά (1950-2013), Ελληνίδα συγγραφέας μαγειρικής 
* Εύη Γκοτζαρίδη (1969-), Ελληνίδα ιστορικός 
* Εύη Δαέλη (1995-) Ελληνίδα ηθοποιός 
* Εύη Κορώνη (1989-), Ελληνίδα ηθοποιός 
* Εύη Μαράντη (1941-), Ελληνοϊταλίδα ηθοποιός 
* Εύη Πλεξίδα (1991-), Ελληνίδα αθλήτρια της ρυθμικής γυμναστικής 
* Εύη Σαουλίδου (1977-), Ελληνίδα ηθοποιός 
* Εύη Τετζαλίδου (1990-), Ελληνίδα υδατοσφαιρίστρια 
* Εύη Χριστοφιλοπούλου (Παρασκευή Χριστοφιλοπούλου,1956-), Ελληνίδα νομικός και πολιτικός 

## Φανταστικοί χαρακτήρες
* Εύη Μπέη (Θέμις Μπαζάκα), ρεπόρτερ που ενημερώνει τους πολίτες για την εμφάνιση ενός ιπτάμενου δίσκου στην Αθήνα, στην κωμωδία φαντασίας *[[Η επίθεση του γιγαντιαίου μουσακά]]* (1999) του Πάνου Κούτρα 

## Δείτε επίσης

* Εύα

## Παραπομπές

Κατηγορία:Γυναικεία ελληνικά ονόματα
Κατηγορία:Γυναικεία ονόματα
Migros

Η **Migros Ticaret A.Ş.** είναι αλυσίδα σούπερ μάρκετ στην Τουρκία.

Από το 2025, η εταιρεία λειτουργεί συνολικά 3.662 καταστήματα: 3.344 Migros, 216 Macro και 102 Mion στην Τουρκία.

Ο Κυβερνήτης της Κωνσταντινούπολης, Φαχρετίν Κερίμ Γκιόκαϊ, μαζί με τον Υπουργό Εξωτερικών Φετί Τσελικμπάς, προσέγγισαν τον ιδρυτή της ελβετικής Migros, Γκότλιμπ Ντουτβάιλερ, το 1953, με σκοπό να οργανώσουν μια βιώσιμη προμήθεια τροφίμων στα μεγάλα αστικά κέντρα της Τουρκίας. Η Migros Turkey ιδρύθηκε το 1954 ως κοινοπραξία με την Ελβετική Ομοσπονδία Συνεταιρισμών Migros. Ο Ντουτβάιλερ και ο Τσαρλς Ανρί Χόχστρασερ, ο πρώτος επικεφαλής της Migros Türk, κατείχαν επίσης σημαντικά ποσοστά. Το πρώτο κατάστημα ιδρύθηκε το 1957 στην ψαραγορά στο Μπέγιογλου της Κωνσταντινούπολης.

## Παραπομπές


Κατηγορία:Παντοπωλεία
Kaufland

Η **Kaufland** είναι γερμανική αλυσίδα υπεραγορών, μέρος τηςSchwarz Gruppe, η οποία κατέχει επίσης τα Lidl. Άνοιξε το πρώτο της κατάστημα το 1984 στο Νέκαρζουλμ, στη Βάδη-Βυρτεμβέργη και γρήγορα επεκτάθηκε για να γίνει μια μεγάλη αλυσίδα στην Δυτική Γερμανία. Λειτουργεί πάνω από 1.500 καταστήματα στη Γερμανία, την Κροατία, την Τσεχία, τη Σλοβακία, την Πολωνία, τη Ρουμανία, τη Βουλγαρία και τη Μολδαβία.

## Παραπομπές


Κατηγορία:Γερμανικές αλυσίδες σούπερ μάρκετ
Κατηγορία:Γερμανικά εμπορικά σήματα
Mercadona

Η **Mercadona** είναι ισπανική αλυσίδα σούπερ μάρκετ, με 1.618 καταστήματα σε όλη την Ισπανία και 61 στην Πορτογαλία.

Η εταιρεία ιδρύθηκε από τον Francisco Roig Ballester και τη σύζυγό του, Trinidad Alfonso Mocholi, το 1977. Η Mercadona ξεκίνησε ως ένα μικρό κρεοπωλείο στο Tavernes Blanques, ένα χωριό στη Βαλένθια. Ο Juan Roig ανέλαβε τη θέση του Διευθύνοντος Συμβούλου το 1981 και έκτοτε η εταιρεία έχει επεκταθεί σε εθνικό επίπεδο.

Η Mercadona δεν δαπανά πόρους σε διαφημίσεις ή καμπάνιες μάρκετινγκ, όπως και ο Σκλαβενίτης στην Ελλάδα κάτι που αποτελεί ένα ακόμη μέσο μείωσης του κόστους. Η Mercadona ήταν η πρώτη ισπανική εταιρεία που χρησιμοποίησε ραβδωτούς κώδικες,κοινώς barcodes, στα καταστήματά της. 

Τη δεκαετία του 1990, ο Juan Roig επέβλεψε μια σειρά από αλλαγές σε ολόκληρη την εταιρεία και αποκάλυψε τη νέα πρόσοψη της Mercadona ως αποτέλεσμα του ανταγωνιστικού επιχειρηματικού τοπίου, το οποίο περιλαμβάνει ανταγωνιστές όπως η Carrefour και ο συνεταιρισμός Eroski.

## Παραπομπές


Κατηγορία:Αλυσίδες σούπερ μάρκετ
Maxima

Η **Maxima Grupe UAB** είναι λιθουανικός όμιλος αλυσίδων λιανικής πώλησης που δραστηριοποιείται στη Λιθουανία, τη Λετονία, την Εσθονία, την Πολωνία και τη Βουλγαρία. Είναι η μεγαλύτερη λιθουανική εταιρεία και ο μεγαλύτερος εργοδότης στις χώρες της Βαλτικής. Από το 2023, η Maxima διαθέτει 1599καταστήματα στη Λιθουανία, τη Λετονία, την Εσθονία, την Πολωνία και τη Βουλγαρία. Κάθε κατάστημα προσφέρει από 3.000 έως 65.000 κωδικούς, ανάλογα με το μέγεθος του καταστήματος. Ο όμιλος απασχολεί περίπου 40.000 άτομα. Η κύρια έδρα του βρίσκεται στο Βίλνιους της Λιθουανίας.

## Παραπομπές


Κατηγορία:Αλυσίδες σούπερ μάρκετ
7-Eleven

Η **7-Eleven, Inc** είναι μια αμερικανική αλυσίδα καταστημάτων ψιλικών και είδών παντοπωλείου με έδρα το Ίρβινγκ του Τέξας. Είναι μια πλήρως ελεγχόμενη θυγατρική της Seven-Eleven Japan, η οποία με τη σειρά της ανήκει στην Seven & I Holdings.

Η αλυσίδα ιδρύθηκε το 1927 ως *Southland Ice Company*, λειτουργώντας ένα κατάστημα με πάγο στο Ντάλας, ανήκωντας στην Southland Corporation. Σταδιακά ο αριθμός των καταστημάτων επεκτάθηκε και ονομάστηκε Tote'm Stores μεταξύ 1928 και 1946. Η Southland Corporation άλλαξε το όνομα των καταστημάτων σε 7-Eleven το 1946, αντανακλώντας το διευρυμένο ωράριο λειτουργίας (7 π.μ. έως 11 μ.μ.).

Η Southland Corporation ξεκίνησε το franchising των καταστημάτων της το 1961. Το 1973 η Ito-Yokado, μια ιαπωνική αλυσίδα σούπερ μάρκετ, υπέγραψε συμφωνία Franchise με την Southland Corporation για την ανάπτυξη καταστημάτων 7-Eleven στην Ιαπωνία. Λειτουργώντας τα ιαπωνικά καταστήματα υπό την Seven-Eleven Japan, η Ito-Yokado απέκτησε το 70% των μετοχών της Southland Corporation το 1991. Ως μεγαλομέτοχος, άλλαξε το όνομα της Southland Corporation σε 7-Eleven, Inc. την ίδια χρονιά, και στη συνέχεια απέκτησε σε 100% τον Νοέμβριο του 2005, καθιστώντας την 7-Eleven, Inc. θυγατρική της Seven-Eleven Japan. 

Η 7-Eleven λειτουργεί, παρέχει franchise και αδειοδοτεί περίπου 85.000 καταστήματα σε 20 χώρες.  Τα καταστήματά της λειτουργούν με την ομώνυμη επωνυμία παγκοσμίως, συμπεριλαμβανομένων των Ηνωμένων Πολιτειών, όπου λειτουργεί επίσης ως *Speedway* σε εθνικό επίπεδο, αλλά κυρίως στις Μεσοδυτικές Ηνωμένες Πολιτείες και Ανατολική Ακτή, και ως *Stripes Convenience Stores*. Τόσο η Speedway όσο και η Stripes λειτουργούν παράλληλα με τα ομώνυμα καταστήματα της 7-Eleven. Η 7-Eleven λειτουργεί επίσης καταστήματα A-Plus με την επωνυμία να έχει παραχωρηθεί με άδεια στην Energy Transfer Partners, με έδρα το Ντάλας-Φορτ Γουόρθ.

## Παραπομπές


## Εξωτερικοί σύνδεσμοι

* 

Κατηγορία:Αλυσίδες σούπερ μάρκετ
Κατηγορία:Επιχειρήσεις των ΗΠΑ